Na osnovu člana 20a. Zakona o radu („Službene novine Federacije BiH“, broj: 26/16 i 89/18), člana 4. Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, broj: 4/19, 4/20, 11/20 i 5/21), člana 5. Pravilnika o radu JZU Dom zdravlja Živinice i Odluke o potrebi prijema u radni odnos broj: 03-7621/22 od 16.12.2022. godine, JZU Dom zdravlja Živinice, raspisuje

**JAVNI OGLAS**

**za prijem u radni odnos na neodređeno vrijeme**

Javni oglas se raspisuje za prijem u radni odnos na neodređeno vrijeme, bez probnog rada, za radna mjesta:

1. Vozač - dva izvršioca,
2. Diplomirani inžinjer radiologije - jedan izvršilac.
3. Referent nabave materijalno knjigovodstvo nemedicinski materijal - jedan izvršilac,
4. Referent sigurnosti i pomoći - jedan izvršilac,
5. Domar majstor - jedan izvršilac,
6. Čistačica - jedan izvršilac,
7. Medicinska sestra/tehničar - dva izvršioca,
8. Psiholog - jedan izvršilac,
9. Kurir – Vozač – jedan izvršilac

**Kratki opisi poslova:**

1. **Vozač**

Upravlja sanitetskim ili drugim službenim vozilom na osnovu izdatog putnog naloga; vrši sanitetski prijevoz pacijenata i to hitan medicinski transport i medicinski transport koji nije hitan, prijevoz dijaliznih bolenika i drugih pacijenata, po potrebi prijevoz medicinskih timova i radnika; po potrebi dostavlja poštu i druge materijale; blagovremeno i uredno upisuje odgovarajuće podatke u vezi sa prijevozom; evidentira uočene kvarove i o tome obavještava nadležne; pere vozilo; radi potpunu dezinfekciju vozila; održava čistoću vozila, prostorija garaže i parkinga za službena vozila; pomaže kod unošenja i iznošenja pacijenta u vozilo, po potrebi pomaže kod svih utovara i istovara robe.

1. **Diplomirani inžinjer radiologije**

Priprema i rukuje radiološkom aparaturom i priborom, vrši njihovo održavanje; trebuje sve vrste potrošnih sredstava neophodnih u postupku snimanja; vrši prijem pacijenta, postavlja pacijenta u odgovarajući položaj, obavljanje snimanja, obrađuje snimak; stara se o higijeni prostora i medicinskih aparata; kontroliše vlastiti stepen ozračenja; strogo primjenjuje sve propise o zaštiti od štetnog jonizirajućeg zračenja, pacijenata, sebe lično i svih zaposlenih; provodi timske postupke iz područja prevencije i promocije liječenja i rehabilitacije; radiografska snimanja vrši po uputi ljekara odnosno doktora stomatologije; razvija sve vrste filmova; radi sa informatičkom popratnom aparaturom vezanom za aparat; unosi podatke o pacijentu u informacijski sistem; vrši snimanja kompjuteizovane tomografije (CT) uz poštivanje protokola, odgovara na zahtjev radiologa za snimke CT dijagnostike, vodi evidenciju i potrebnu dokumentaciju za CT dijagnostiku.

1. **Referent nabave materijalno knjigovodstvo nemedicinski materijal**

Vrši nabavku nemedicinskog materijala od dobavljača (za održavanje čistoće opreme i prostorija, kancelarijski materijal, blokovska roba, potrošni materijal, elektro, vodovodni, bravarski, molerski, građevinski, nabavku plina u bocama, kisika u bocama, dušik, HTZ opreme, sitnog inventara, rezervnih dijelova za opremu); vodi materijalno knnjigovodstvo (ulaz-izlaz).

1. **Referent sigurnosti i pomoći**

Izrađuje program mjera za poboljšanje radnih uvjeta, organizuje postavljanje tabli o opasnostima, zabranama i obaveznoj upotrebi zaštitnih sredstava (opreme), saradnja sa inspekcijom rada, sanitarnom inspekcijom i inspekcijom za okoliš i prostor, obavlja stručne poslove u odnosu na stepen stručne spreme i zvanje, koordinira između javne ustanove i agencija sa kojima je zaključen ugovor o fizičkoj i tehničkoj zaštiti, vrši nadzor prillikom uvođenja novih sistema zaštite, kontroliše posjedovanje i upotrebu zaštitne opreme uposlenih prilikom obavljanja radnih zadataka.

1. **Domar majstor**

Vrši izradu i popravku namještaja u objektima Doma zdravlja; vrši kontrolu i odgovoran je za ispravnost mehanizama za zatvaranje prozora i vrata i preduzima mjere za otklanjanje uočenih nedostataka; održava ispravnim stolice u čekaonicama i ordinacijama.

1. **Čistačica**

Obavlja poslove čišćenja kao što su zidovi, prozori, stropovi i radne površine u prostorijama u kojima se obavlja zdravstvena djelatnost i drugim radnim prostorijama, zatim hodnicima, čekaonicama te u sanitarnim čvorovima i laboratorijima; uređuje krug ispred objekta Doma zdravlja i ambulanti; pomažu pri utovaru i istovaru materijala i dopremi na službe.

1. **Medicinska sestra/tehničar**

Vrši prijem i provjeru zdravstvenih legitimacija i identiteta pacijenta, evidentira potrebne podatke u medicinsku dokumentaciju, vrši trijažu pacijenata, priprema pacijenta za pregled, priprema materijal, instrumente i sredstva za obavljanje pregleda, asistira pri pregledu, postupa prema utvrđenim pravilima i protokolima za provođenje zdravstvenih postupaka, primjenjuje, provodi i evidentira od doktora medicine ordinirane lokalne, peroralne i parenteralne terapije, vrši previjanje rana, inhaliranje, ispiranje uha i druge poslove iz domena medicinskog tehničara, vrši sterilizaciju instrumenata, materijala i drugih sredstava za rad, stara se o ispravnost aparata sa kojima se radi, kao i o čistoći ordinacije i radnog prostora i druge poslove u okviru svog zvanja i struke.

1. **Psiholog**

Vrši psihološku procjenu, psihološke tretmane, psihološku rehabilitaciju, edukaciju i psihoedukaciju, prevenciju i istraživanje. Područje psihološke procjene: provodi psihološke intervjue, primjena i interpretacija testova inteligencije, primjena i interpretacija tehnika za procjenu drugih kognitivnih funkcija, primjena i interpretacija upitnika ličnosti, neuropsihologijska procjena, primjena i interpretacija projektivnih tehnika. Područje psihološkog tretmana: psihološko savjetovanje, krizne intervencije, psihoterapija, tretman sa osobama sa invaliditetom, psihološki tretman djece i roditelja, psihopatološki poremećaji, zdravstvene preporuke i savjeti. Područje rehabilitacije kognitivnih funkcija i ponašanja: vježbanje vještine učenja, kognitivnih funkcija, izvršnih funkcija, kontrola ponašanja, vježbanje roditeljskih vještina. Pomaže u sticanju znanja, vještina, motiva i stavova potrebnih za izvršenje sadašnjih i budućih uloga u društvu; vrši psihosocijalnu rehabilitaciju uključujući i forenzičke pacijente koji su upućeni od strane suda kao i forenzičke pacijente nakon hospitalnog tretmana u postupku uključenja u zajednicu. Područje edukacije: psihoedukacija, edukacija s ciljem unapređenja, očuvanja, zdravlja, edukacija roditelja i zdravstvenih radnika. Područje psihološke prevencije: primjena psihologijskih znanja u očuvanja zdravlja, prevencija bolesti i nemoći, poticanje zdravih i sprečavanje nezdravih ponašanja. Promoviše zaštitu mentalnog zdravlja pojedinca, porodice, grupe i zajednice; Učestvuje u ocjeni radne sposobnosti za obavljanje svih vrsta poslova (ljekarska uvjerenja za posao obična ili pod posebnim uslovima), ocjena sposobnosti za upravljanje motornim vozilima, ocjena zdravstvene sposobnosti za nabavku, držanje i nošenje oružja i municije.

1. **Kurir – Vozač**

Obavlja poslove neposredne dostave pošte, paketa, predmeta unutаr ili izvan ustаnоve, preuzima svu običnu i preporučenu poštu, raznosi po potrebi fakture, dijeli pozive za vakcinaciju na terenu, upravlja službenim vozilom; vrši prijevoz uposlenika i drugih osoba; blagovremeno i uredno upisuje odgovarajuće podatke u vezi sa prijevozom; po potrebi pomaže kod svih utovara i istovara robe; obavlja i druge poslove u okviru stručne spreme i po nalogu direktora.

**Svi kandidati moraju ispunjavati opće uslove:**

* da su državljani Bosne i Hercegovine,
* da su zdravstveno sposobni za obavljanje poslova za koje se prijavljuju.

**Kandidati moraju ispunjavati posebne uslove:**

1. za radno mjesto **Vozač** - VKV smjer vozač; vozačka dozvola “B” kategorije;
2. za radno mjesto **Diplomirani inžinjer radiologije** - VSS ili prvi ciklus visokog obrazovanja 240 ECTS bodova; fakultet zdravstvenih studija, studij radiološke tehnologije; inžinjer medicinske radiologije/bechelor radiološke tehnologije; položen stručni ispit; važeća licenca izdata od nadležne komore;
3. za radno mjesto **Referent nabave materijalno knjigovodstvo nemedicinski materijal** - SSS IV stepen, ekonomska škola ili gimnazija; vozačka dozvola “B” kategorije;
4. za radno mjesto **Referent sigurnosti i pomoći -** VSS ili prvi ciklus 240 ECTS visokog obrazovanja, dipl.ing ili bachelor sigurnosti i pomoći;
5. za radno mjesto **Domar majstor -** VKV V stepen, majstor-stolar;
6. za radno mjesto **Čistačica -** NK, Osnovna škola;
7. za radno mjesto **Medicinska sestra/tehničar** - SSS zdravstvenog smjera, stručno zvanje medicinska sestra/tehničar; položen stručni ispit; važeća licenca izdata od nadležne komore;
8. za radno mjesto **Psiholog** - VSS ili visoko obrazovanja bolonjskog sistema studiranja 240 ECTS, zvanje psiholog-pedagog ili psiholog;
9. za radno mjesto **Kurir – Vozač** - Srednja stručna sprema III stepen; vozačka dozvola „B“ kategorije.

Ispunjenost općih i posebnih uslova Javnog oglasa računa se danom predaje prijave na Javni oglas.

Kandidati su obavezni uredno popuniti PRIJAVNI OBRAZAC (može se pronaći na web stranici JZU Dom zdravlja Živinice [www.dz-zivinice.ba](http://www.dz-zivinice.ba) ili preuzeti u prostorijama JZU Dom zdravlja Živinice) te uz isti dostaviti sljedeću dokumentaciju:

* **svi kandidati** su dužni dostaviti izvod iz matične knjige rođenih; uvjerenje o državljanstvu (ne starije od šest mjeseci); CIPS - Obavijest o evidenciji prebivališta/boravišta (PBA-3 obrazac);
* kandidati za radno mjesto **Vozač** – dužni su dostaviti diplomu o završenoj školi V stepen za zanimanje vozač, vozačku dozvolu „B“ kategorije;
* kandidati za radno mjesto **Diplomirani inžinjer radiologije** - dužni su dostaviti diplomu o završenoj VSS ili prvom ciklusu visokog obrazovanja sa 240 ECTS radiološkog smjera, uvjerenje o položenom stručnom ispitu, licencu za samostalan rad;
* kandidati za radno mjesto **Referent nabave materijalno knjigovodstvo nemedicinski materijal -** dužni su dostaviti diplomu o završenoj eknomskoj školi ili gimnaziji; vozačku dozvolu „B“ kategorije;
* kandidati za radno mjesto **Referent sigurnosti i pomoći** dužni su dostaviti diplomu o završenoj VSS ili prviom ciklusu visokog obrazovanja sa 240 ECTS, zvanje dipl.ing ili bachelor sigurnosti i pomoći;
* kandidati za radno mjesto **Domar majstor** dužni su dostaviti diplomu o završenoj školi V stepen za zanimanje majstor stolar;
* kandidati za radno mjesto **Čistačica** dužni su dostaviti svjedočanstvo/diplomu o završenoj osnovnoj školi;
* kandidati za radno mjesto **Medicinska sestra/tehničar** dužni su dostaviti diplomu o završenoj školi zdravstvenog smjera zvanje medicinska sestra/tehničar, uvjerenje o položenom stručnom ispitu, licencu za samostalan rad;
* kandidati za radno mjesto **Psiholog** dužni su dostaviti diplomu o završenoj VSS ili visokom obrazovanja bolonjskog sistema studiranja sa 240 ECTS, zvanje psiholog-pedagog ili psiholog;
* kandidati za radno mjesto **Kurir – Vozač** dužni su dostaviti diplomu o završenoj srednjoj školi III stepena, vozačku dozvolu „B“ kategorije.

Kandidati koji po posebnom zakonu imaju prioritet u zapošljavanju, uz PRIJAVNI OBRAZAC trebaju dostaviti i odgovarajuće dokumente (potvrda, uvjerenje i sl.) kojim to dokazuju, te se pozvati na poseban zakon po kojem imaju prednost.

Popunjen prijavni obrazac, zajedno sa traženim dokumentima, kandidati dostavljaju u zatvorenoj koverti, putem pošte ili lično, na adresu: JZU Dom zdravlja Živinice, Ul. Alije Izetbegovića br. 17, 75270 Živinice, sa naznakom “Prijava na javni oglas za prijem u radni odnos na neodređeno vrijeme za radno mjesto \_\_\_\_\_\_\_\_\_\_\_ *(navesti naziv radnog mjesta na koje se prijava odnosi)* – Ne otvaraj“

Rok za prijavu kandidata na Javni oglas je osam dana od dana njegove objave u dnevnom listu „Dnevni avaz“. Svi dokumenti koji se dostavljaju uz prijavu na Javni oglas moraju biti u originalu ili ovjerenoj fotokopiji. Neuredne, nepotpune i neblagovremene prijave neće se uzimati u razmatranje. Proces izbora kandidata za prijem u radni odnos na radna mjesta pod tačkama 1, 2, 3, 4, 5, 7. i 9. provešće se održavanjem pismenog i usmenog ispita sa svakim od kandidata a za poziciju pod tačkom 6. održavanjem usmenog ispita. Komisija za izbor kandidata za prijem u radni odnos će pisanim putem obavijestiti kandidate, čije su prijave uredne, potpune i blagovremene, o mjestu i vremenu održavanja pismenog ispita, o čemu će kandidati biti obavješteni i putem web stranice JZU Dom zdravlja Živinice [www.dz-zivinice.ba](http://www.dz-zivinice.ba), rubrika „Oglasi i obavještenja“.

Izabrani kandidati će biti u obavezi da, najkasnije u roku od osam dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje odgovara uslovima radnog mjesta za koje su izabrani.

JZU Dom zdravlja Živinice nema obavezu vraćanja dokumentacije kandidatima.

DIREKTOR

Primarijus

Doc.dr.med.sc Hidajet Rahimić,

spec. ginekologije i akušerstva

Broj: 02-7656/22

Živinice, 19.12.2022. godine